榮木
作者：范成大
朝代：宋

paragraphs: 薰風南來，木榮於茲。
木榮幾時，黄落從之。
逝其須臾，坐成四時。
今我不學，殆其已而。
天旋地遊，日月其根。
形息氣徂，不亡者存。
去鄉離家，莫肯過門。
猗歟先師，不我疵陋。
褰衣示珠，俾我復舊。
自我來歸，十年不富。
孰蠹孰蠱，惟汝自疚。
冉冉榮木，霜華將墜。
天黑路長，屹蹶可畏。
隸也不力，奚取六驥。
脂車著鞭，一息而至。